**Mă dărui tot la fel**

*George Pena*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am mai urcat o treaptă în lirism,

m-am apropiat de voi, de țel;

păstrez și azi unicul romantism,

speranța mea și spiritul rebel.

La umbra altora nu stau vreodată,

n-am fugit de încercarea vieții;

truda mi-o asum și azi curată,

urc spre culmi, ca zorii dimineții.

Și azi, și mâine, inima-mi palpită,

adăugându-mi impulsuri tinerești;

existența mea mi-o declar fericită

și urc, și urc prin anii mei onești.

Mă tot așteaptă împliniri pe măsură

și vreau iubirea să n-o înșel;

nu păstrez în mine invidie sau ură,

eu poeziei mă dărui tot la fel.